en en en en en en en en en en en es en en en gu de es gu en gu en gu en gu en gu en en en en gu gu en gu gu en gu gu en gu gu en gu gu en gu gu en gu gu en gu gu en gu en gu gu en gu gu en gu gu en gu gu en gu gu en gu gu en gu en gu en gu en en en en en en tl en en en
Know about Actress and Model Gujarati girl Mital Modi in usa- m.divyabhaskar.co.in
આ ગુજ્જુ ગર્લ ફેસ પર લાવી શકે છે 2381 ઈમોસન્સ, USમાં બનાવ્યો છે વર્લ્ડરેકોર્ડ
divyabhaskar.com | Jun 02,2017 4:10 PM IST
(USA Gujarati News) સાથે જોડાયેલા અન્ય (NRG Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
(Read News in Gujarati from Divya Bhaskar)
તમારો જન્મ કયા અને ક્યારે થયો? તમારા ફેમિલીમાં કેટલા મેમ્બર છે? દરેક વિશે થોડુંક જણાવશો
7 ઓક્ટોબરના રોજ મારો જન્મ બરોડામાં થયો હતો. મારા પેરેન્ટ્સ ડોકેટર છે. મમ્મી આયુર્વેદ ડોક્ટર અને પિતા હોમિયોપેથી ડોક્ટર છે. મારે નાનો ભાઈ છે જે મિકેનિકલ એન્જીનિયર છે. મારો પરિવાર મહેસાણામાં સેટલ છે. મારા દાદા મોહનલાલ વૈદ્ય વૈદ્યરાજ(આયુર્વેદ ડોક્ટર) તરીકે મહેસાણામાં જાણીતા હતા. અમારું જોઈન્ટ ફેમિલિ નથી પણ અમારે પરિવાર ખૂબ મોટો છે. માત્રે મારા કાકા-કાકી અને મારા પિતરાઈ થઈને અમે ઓલમોસ્ટ 70 જણ થઈએ છીએ.
તમે પ્રાથમિકથી લઈને બી ફાર્મ સુધીનું એજ્યુકેશન ક્યા લીધું હતું?
મેં 12માં ધોરણ સુધી મહેસાણામાં અભ્યાસ કર્યો છે. બાદમાં સુરેન્દ્રનગરની સી.યુ. શાહ ફાર્મસી કોલેજમાંથી મારું બીફાર્મ પૂર્ણ કર્યું. બાદમાં હું માસ્ટર ડિગ્રી માટે અમેરિકા આવી ગઈ. મેં મારી માસ્ટર ડિગ્રી બોસ્ટનમાં નૉર્થ ઇસ્ટર્ન યુનિવર્સિટીમાંથી પૂર્ણ કરી.
યુએસમાં તમે ક્યા અને કોની સાથે રહો છો?
હું મારા પરિવારની પહેલી સભ્ય છું જે અમેરિકા આવ્યું હોય અને તેથી અમેરિકા આવવા મારા માટે ઘણા પડકારો હતા કારણ કે યુએસમાં મને સપોર્ટ કરનાર કોઈ નહોતું. હું અહીં અમેરિકામાં મારા મિત્રો સાથે રહેતી હતી, જેઓ પણ અહીંયા માટે આવ્યા હતા અને તેઓ હજુ પણ મારી સાથે છે, અમારે સારા લોકોનું ગ્રુપ છે જે અહીંયા રહે છે અને જે લગભગ 7 વર્ષથી એકબીજાને ઓળખીએ છીએ.
મેડીસિનમાં કેરીયર છતાં તમે એક્ટિંગમાં ક્યાંરથી રસ જાગ્ય હતો?
મને બાળપણથી જ ડ્રામા/એક્ટિંગ અને ડાન્સમાં રસ હતો. પણ મહેસાણા નાનુ શહેર છે. કોઈ થિયેટર ગ્રુપમાં પ્રવેશ મેળવવો અશક્ય હતો કારણે તે સમયે મહેસાણામાં કોઈ થિયેટર ગ્રુપ નહોતા, મને નથી લાગતું કે અત્યારે પણ હોય. એવા લોકો માટે બેકડ્રોપ હોય છે જે પ્રતિભાશાળી છે પરંતુ તેમની પાસે કોઈ પ્લેટફોર્મ નથી. મને લાગે છે અમદાવાદ, વડોદરા, સુરતમાં અભિનયમાં રસ ધરાવતા લોકો માટે વધુ વિકલ્પો/પ્લેટફોર્મ છે. મારી પાસે તો કોઈ પ્લેટફોર્મ નહોતું, મેં સ્કૂલ અને કોલેજ લેવલ નાટકોમાં ભાગ લીધો હતો.
એમએસ ફાર્મ અમેરિકામાં ક્યાંથી કર્યું?
જ્યારે હું અમેરિકામાં હતી, ત્યારે મેં એક્ટિંગ પર વધુ ધ્યાન આપવાનું શરૂ કર્યું અને મેં મારી પ્રતિભાને વધુ ધારદાર બનાવવા માટે શ્રેષ્ઠ સ્કૂલમાં અભ્યાસ કર્યો. મારી સ્કૂલ હતી ન્યુયોર્ક ફિલ્મ એકેડેમી, જેમાં ઘણા વિખ્યાત બોલિવૂડ અને હોલીવૂડ સ્ટાર્સે અભ્યાસ કર્યો છે. બોલિવૂડમાંથી કંગના રાનૌત, ઇમરાન ખાન, અઠિય્યા શેટ્ટી, ગૌરી શિંદે, રોહિત ગુપ્તા વગેરે સ્ટાર્સ અહીંયા અભ્યાસ કરી ચૂક્યા છે.
તમે એક્ટિંગનો કયો કોર્સ કરેલો છે?
હું એક ટેકનીક એક્ટર પણ છું, મેં અભિનયની ટેકનીક સ્ટેલા ઍડલર સ્ટુડિયો ઓફ એક્ટિંગમાંથી શીખી છે, જે ટેક્નિક સ્ટેલા ઍડલર તરીકે ઓળખાય છે.
સૌ પહેલા તમને ક્યારે લાગ્યું કે તમારામાં એક્ટિંગના ગુણો છે?
જેમ મેં કહ્યું, હું હંમેશાં જાણતી હતી કે હું એક એક્ટર છું, પરંતુ મારી પાસે અભિનય કરવા માટે કોઈ પ્લેટફોર્મ નથી.
તમે અત્યાર સુધી એક્ટિંગમાં શું શું છે? ડ્રામા, ફિલ્મ વગેરે વિશે જણાવશો
હું થિયેટરમાં વધુ છું અને મેં અમેરિકામાં ઘણા થિયેટર પાત્ર ભજવ્યું છે. હું અહીંયા ન્યુજર્સીમાં શાકુંતલ ગ્રુપ સાથે સંકળાયેલી છું. શાકુંતલ ગ્રુપ જુદા જુદા પ્રકારના થિયેટર પ્રોગ્રામ કરે છે જેમાં કોમર્શિયલ પ્લે(નાટક કે જેને લાંબા સમય સુધી ચલાવવાના હેતુથી બનાવવામાં આવે છે અને જે ઉત્પાદકો માટે પણ પૈસા બનાવે છે), કોમેડિ પ્લે, ઈમોશનલ પ્લે પણ, ભવાઈ, ગુજરાતની શેરીઓનું મૂળ નાટકનો સમાવશ થાય છે. મને લાગે છે કે, ગુજરાતમાં હવે ભવાઈ જોવાનું મૂશ્કેલ છે પરંતુ આ ગ્રુપ અમેરિકામાં આપણી સંસ્કૃતિ જીવંત રાખવાનો પ્રયાસ કરતું રહે છે.
મેં અમેરિકા તેમજ ભારતમાં ઘણી નાની સ્વતંત્ર શોર્ટ ફિલ્મો અને વેબ સિરિઝ કરી છે. મારી પાસે ઈન્ડિયાથી ફિલ્મ અને ટેલિવિઝન બંને માટે અમુક ઓફર છે, પરંતુ તે અંગે હજુ હું નક્કી નથી. હું ન્યુયોર્કમાં ટેલીવિઝનના મેઇન સ્ટ્રીમ વર્ક માટે સક્રિય રીતે ઓડિશન આપું છું.
તમે 2381 ઈમોસન્સ સાથે રેકોર્ડ બનાવ્યો હતો. આ રેકોર્ડનો વિચાર કેવી રીતે આવ્યો?
જ્યારે હું મારા સીનનું રિહર્સલ કરી રહી હતી ત્યારે મારા મનમાં રેકોર્ડનો વિચાર આવ્યો હતો. હું આ સીનને સાચું કેવી રીતે બનાવું તે વિચારતી હતી અને અચાનક મને લાગ્યું કે, એક એક્ટર તરીકે મારી નોકરીએ પાત્ર દ્વારા જુદા જુદા ઈમોશન્સ બનાવ્યા છે, પરંતુ સામાન્ય વ્યક્તિ તેના જીવનકાળ દરમિયાન અનેક ઈમોશન્સ અનુભવે છે. તો શા માટે એક સામન્ય વ્યક્તિ તરીકે ઈમોશન્સનું બંચ ન બનાવું જે આપણામાંથી દરેક વ્યક્તિ અનુભવી શકે. અને બસ આ આઈડિયા પર કામ કરવાનું શરૂ કરી દીધું.
રેકોર્ડ પહેલા કોઈ પ્રેક્ટિસ કરી હતી? આટલા ઈમોસન્સ કેવી રીતે યાદ રહ્યા?
મેં ઈમોશન્સનું લિસ્ટ બનાવવા માટે 2 મહિના રિસર્ચ કર્યું પરંતુ આ અંત નહોતો, મારે દરેક ઈમોશન્સની ડેફિનેશન સમજવી હતી. દરેક ઈમોશન્સ એકબીજાથી અલગ બનાવવા હતા. ઈમોશન્સનો આકાર એક સરખો હતો પણ સમાન નહોતા. મેં પ્રક્ટિસ નહોતી કરી પણ મેં તે કરવા પહેલા બે મહિના રિસર્ચ કર્યું હતું. એલિસા મીડોઝ દ્વારા રેકોર્ડ્સ તસવીરો લેવામાં આવી હતી.
અત્યાર સુધીમાં તમારી લાઈફમાં કોઈ સંઘર્ષ કરવો પડેલો?
મારે જીવનમાં સંઘર્ષનો સામનો કરવો પડ્યો છે પરંતુ હું તેને સંઘર્ષની જેમ નથી જોતી. હું તેને એક પાથ તરીકે જોઉં છું જેણે મને આજે બનાવી છે. જો બધુ સરળતાથી મળી ગયું હોત તો આજે હું મારી જાત પર ગર્વ ન કરત. હું આભારી છું કે મારા મિત્રો અને પરિવારજનો મારી સાથે હંમેશા રહ્યા, મને મારા સપનાઓમાં વિશ્વાસ કરવા માટે હંમેશા મદદ કરી છે. જેમ જેમ મેં એક્ટિંગ પર ધ્યાન આપવાનું શરૂ કર્યું, તેમ તેમ ઘણા લોકો મને કહેતા કે, તું તે ન કરી શકે અથવા તારે એ ન કરવું જોઈએ કારણ કે તે કોઈ સારી બાબત નથી પરંતુ મને લાગે છે કે જો તમે મજબૂત મનોબળના છો અને તમે જાણો છો કે તમે શું કરી રહ્યા છો તો તમને કોઈ રોકી નહીં શકે. કાયમ પોતાના અને ભગવાન પર વિશ્વાસ કરવો જોઈએ. હું આ એટલા માટે કહું છું કારણ કે, ઘણા એવા લોકો છે જેઓ પોતાનું ધ્યેય હાંસલ કરવા માંગે છે, તેઓ ભગવાનમાં અને અન્ય દરેકમાં વિશ્વાસ કરે છે, પરંતુ પોતાનામાં વિશ્વાસ નથી કરતા. પોતાની જાત પર વિશ્વાસ રાખવો તે ખૂબ જ મહત્વપૂર્ણ છે. જે લોકો કહે છે કે, તમે તે ન કરી શકો કારણ કે તેઓ જાણે છે કે, તેઓ કરી શકતા નથી, પરંતુ તમે તેમના જેવા નથી, તમે તમે જ છો. તમારી જીંદગી કેવી હોવી જોઈએ તે નિર્ણય બીજા લોકોને ના લેવા દો.
યુએસમાં  ભેદભાવનો ભોગ બન્યા છો?
અમેરિકામાં મેં ક્યારેય ભેદભાવનો સામનો કર્યો નથી
અર્બન ગુજરાતી ફિલ્મો અંગે શું કહેશો?
મને લાગે છે કે શહેરી ગુજરાતી ચલચિત્રો ખૂબ સારી કરી રહ્યા છે. સિનેમા એક એવી જગ્યા છે જ્યાં લોકો તેમના જીવન, વર્તમાન મુદ્દાઓને જોડે છે. કન્ટેન્ટને વ્યક્તિગત અનુભવે છે. અર્બન ગુજરાતી ફિલ્મો સારું કન્ટેન્ટ લાવી રહ્યા છે, તેમાંથી મોટેભાગે સામાજિક સંદેશાઓ લાવે છે, જે અદભૂત બાબત છે. પણ, ગુજરાત પાસે બહુ ટેલેન્ટ છે અને મને લાગે છે આ ટેલેન્ટ માટે સારું પ્લેટફોર્મ છે. આ બોલિવૂડ માટે દરવાજા ખોલશે, જેમ તમે જાણો છો કે, ગુજરાતે બોલિવૂડને ઘણા અદભૂટ ટેલેન્ટ આપ્યા છે, જેમાં સંજીવ કુમાર, આશા પારેખ, અરુણા ઈરાણી... અને અન્ય ઘણા કલાકારોનો સમાવેશ થાય છે.
બોલિવૂડ અને હોલિવૂડ બંનેમાં
તમારી ફેવરિટ મૂવી, એક્ટર અને એક્ટ્રેસ કોણ છે?
અમિતાભ બચ્ચન, દિલિપ કુમાર, ધર્મેન્દ્ર, અજય દેવગણ, સલમાન ખાલ મારા ફેવરિટ અભિનેતા છે. જ્યારે મધુબાલા, રેખા, જયા બચ્ચન, કાજોલ માર પસંદગીની અભિનેત્રીઓ છે. હોલિવૂડ અભિનેતા જોની ડેપ, લિયોનાર્ડો દીકૅપ્રિઓ, વિલ સ્મિથ અને અભિનેત્રી જેનિફર ઍનિસ્ટન, એન્જેલીના જોલી મને પસંદ છે.
તમારું ડ્રીમ શું છે? આ સિવાય કંઈ કહેવા માંગો છો?
હું આશા રાખું છું કે ગુજરાતમાં અમે શાળામાં એવી વસ્તુઓ પૂરું પાડીએ જ્યાં બાળકોને અભ્યાસ સિવાય અન્ય ક્ષેત્રમાં રસ વધારી શકાય. સ્ટડી મહત્વની છે, પણ તે પણ મહત્વનું છે કે, બાળકોને ખબર પડે કે તેઓમાં શું બેસ્ટ છે. જેના માટે આપણે શિક્ષણ પદ્ધતિમાં ફેરફાર લાવવો જરૂરી છે, જેમાં સાયન્સ અને મેથ્સની સાથે કલા, સિંગિંગ, એક્ટિંગ, ડાન્સિંગ, પેઈન્ટિંગ, સ્પોર્ટ્સ વગેરે પર ધ્યાન આપવામાં આવે.
Copyright © 2017 - 18 DB Corp ltd., All Rights Reserved.